wickkiey/tamil-wikipedia-chunked huggingface dataset:
# ஹிரோடோ ஓகிவாரா

## பனிச்சறுக்கு விளையாட்டு தொழில் வாழ்க்கை

ஓகிவாரா 2017 ஆம் ஆண்டில் தனது பன்னிரெண்டாம் வயதஜல் தொழில்முறையாக இந்த விளையாட்டில் ஈடுபடத் தொடங்கினார். இவர் 2021, 2022 ஆம் ஆண்டுகளில் ஜப்பானில் நடைபெற்ற அனைத்து இளையயோர் ஸ்கை வாகையாளர் பட்டப் போட்டிகளிலும் வெற்றி பெற்றார். மேலும், இவர் 2021, 2022 ஆம் ஆண்டுகளில் நடைபெற்ற ஸ்லோப்ஸ்டைல் எனப்படுமு் வகை உலக ரூக்கி சுற்றுப்பயணப் போட்டிகளிலும் வாகையாளர் ஆனார். 2022 ஆம் ஆண்டு ஏப்ரலில் நடைபெற்ற நைன்ஸ் நிகழ்வில் ஓகிவாரா 2160 பாணியிலான ஒரு ஆட்டத்தில் 6 முழுச்சுற்றுகளைக் கொண்ட ஒரு உத்தியைப் பின்பற்றி தரையிறங்கிய முதல் பனிச்சறுக்கு வீரர் ஆனார். இந்த உத்தியினைப் பயன்படுத்தி வெற்றிகரமாகத் தரையிறங்க இவர் 6 முயற்சிகளை மேற்கொள்ள வேண்டியிருந்தது. அடுத்த பருவத்தில், இவர் தனது இரண்டாவது வெற்றியைப் பெற்றார், 2024 திசம்பர் 1 அன்று பெய்ஜிங்கில் நடைபெற்ற பெருங்காற்று நிகழ்வில் முதல் இடத்தைப் பிடித்தார்.2024 ஏப்ரல் 12 அன்று, இவர் சுவிட்சர்லாந்தின் கொர்வாட்ஷில் நடைபெற்ற ஐரோப்பிய கோப்பை பிரீமியம் போட்டியில் *ஸ்லோப்ஸ்டைல்* நிகழ்வில் வெற்றி பெற்றார். 2024 செப்டம்பரில் நடைபெற்ற நியூசிலாந்து *ஃப்ரீஸ்டைல்* தேசிய போட்டியில் முதல் இடத்தைப் பிடித்தார்.  
ஒகிவாரா 2025 ஜனவரி 24 அன்று *X கேம்ஸில்* அறிமுகமானார், *X கேம்ஸ்* ஆஸ்பன் 2025-இல் பெருங்காற்று நிகழ்வில் போட்டியிட்டார். இந்த நிகழ்வில், ஒகிவாரா போட்டியில் முதல் முறையாக 2340-ஐ நிகழ்த்தினார், தரையில் இறங்குவதற்கு முன் ஆறரை சுழற்சிகளை முடித்தார். பயிற்சியின் போது, அதாவது நிகழ்விற்கு முன், அவரது முன்கை எலும்பு முறிந்திருந்தபோதும் ஒகிவாரா இந்த சாகசத்தை நிறைவு செய்தார். இந்த சாகசத்திற்காக, ஒகிவாரா 97.33 புள்ளிகளையும் அந்த நிகழ்விற்கான தங்கப் பதக்கத்தையும் பெற்றார்.
# சைத்துவல்

**சைத்துவல்** (*Saitual*), வடகிழக்கு இந்தியாவின் மிசோரம் மாநிலத்தில் உள்ள சைத்துவல் மாவட்டத்தின் நிர்வாகத் தலைமையிடமும், பேரூராட்சியும் ஆகும். இது மிசோரம் மாநிலத் தலைநகரான அய்சால் நகரத்திற்கு கிழக்கே 70.3 கிலோ மீட்டர் தொலைவில் உள்ளது. . இது கிழக்கு இமயமலைத் தொடரில் 1270 மீட்டர் உயரத்தில் உள்ளது.
# சைத்துவல்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 2457 குடியிருப்புகள் கொண்ட சைத்துவல் நகரத்தின் மக்கள் தொகை 11619 ஆகும். அதில் 5727 ஆண்கள் மற்றும் 5892 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.22% வீதம் உள்ளனர். பாலின விகிதம் 1000 ஆண்களுக்கு 1029 பெண்கள் வீதம் உள்ளனர். சராசரி எழுத்தறிவு 83.51% ஆக உள்ளது. இதன் மக்கள் தொகையில் மிசோ மக்கள் 98.18% வீதம் உள்ளனர்.
# அகர்பால்

**அகர்பால்** (*Aharbal*) என்பது இந்தியாவின் ஒன்றியப் பகுதியான சம்மு காசுமீரிலுள்ளர் காஷ்மீர் பள்ளத்தாக்கின் தென்மேற்குப் பகுதியில், கோடைகாலத் தலைநகரான சிறிநகரின் தெற்கே அமைந்துள்ள ஒரு மலை வாழிடமாகும். இங்குள்ள அகர்பால் அருவி காஷ்மீரின் நயாகரா அருவி என்றும் அழைக்கப்படுகிறது.
# அகர்பால்

## புவியியல்

அகர்பால், சம்மு காஷ்மீரின் குல்காம் மாவட்டத்தின் நூராபாத் பகுதியில் அமைந்துள்ளது. இது ஜீலம் ஆறின் துணை ஆறான வேசா ஆற்றில், பீர் பாஞ்சால் மலைத்தொடருக்குள் பைன் மற்றும் பிர் மரங்களால் சூழப்பட்ட ஒரு அல்பைன் தூந்திரப் பகுதியாக அமைந்துள்ளது. இது கடல் மட்டத்திலிருந்து 2266 மீட்டர் உயரத்தில் அமைந்துள்ளது.
# அகர்பால்

## அகர்பால் அருவி

அகர்பால் அருவியில் வேசா ஆறு கிரானைட் பாறைகளின் குறுகிய பள்ளத்தாக்கு வழியாக 25 மீட்டர் மற்றும் 7 மீட்டர் உயரத்திலிருந்து சத்தத்துடன் விழுகிறது. இதில் விழும் நீரின் அளவு காரணமாக இந்த அருவி, காஷ்மீரின் நயாகரா அருவி என்றும் அழைக்கப்படுகிறது. அருவிக்கு செல்லும் பாதை வழுக்கலாக இருப்பதால் கம்பி வேலி அமைக்கப்பட்டு பாதுகாக்கப்பட்ட்டுள்ளது.
# அகர்பால்

## அணுகல்

குல்காம் மாவட்டத்தின் நூராபாத் துணைப் பிரிவில் அகர்பால் அருவி அமைந்துள்ளது. சிறிநகரிலிருந்து சோபியான் வழியாக எளிதாக அணுகலாம். சிறிநகரையும் பூஞ்சையும் இணைக்கும் முகலாய சாலையிலிருந்து 8 கி.மீ தொலைவில் உள்ளது. புல்வாமா மற்றும் சோபியான் வழியாக தானுந்து அல்லது பேருந்தில் செல்லும் 75 கி.மீ பயணத்திற்கு 3 மணி நேரத்திற்கும் குறைவான நேரமே ஆகும். குல்காம் - நெகாமா-டிஹெச் போரா - கேபி போரா - மான்ஸ்காம்-வட்டூ-அகர்பால் வழியாக ஒரு மாற்று பாதை அகர்பாலுக்கு செல்கிறது. இது குல்காம் மாவட்டத்திலிருந்து 22 கி.மீ தொலைவில் உள்ளது. ஜவகர் தேசியச் சுரங்கப்பாதையைக் கடந்த பிறகு காஷ்மீர் பள்ளத்தாக்கில் நுழையும் முதல் மாவட்டம் ஆகும். கிழக்கில் 44 கி.மீ தொலைவில் உள்ள அனந்த்நாக் தொடருந்து நிலையம் அருகிலுள்ள தொடருந்து நிலையம் ஆகும்.
# அகர்பால்

## இதனையும் காண்க

- சிரன்பால்
- தால் ஏரி
- வேசா ஆறு
- சோன்மார்க்
- குல்மார்க்
- பகல்கம்
- கோகர்நாக்
- முகலாயச் சாலை
- சிறீநகர் வானூர்தி நிலையம்
- மார்தாண்ட சூரியன் கோயில்
- ஜம்மு-பாரமுல்லா இருப்புப் பாதை
# சிரன்பால்

**சிரன்பால்** (*Chiranbal*) இந்தியாவின் ஒன்றியப் பகுதியான சம்மு காசுமீரின் குல்காம் மாவட்டத்திலுள்ள ஓர் சுற்றுலாத் தலமாகவும், புல்வெளிப் பிரதேசமாகவும், மலையேற்றப் பகுதியாகவும் உள்ளது. இது அகர்பாலிலிருந்து 43 கி.மீ தொலைவிலும், சிறிநகரிலிருந்து 75 கி.மீ தொலைவிலும் அமைந்துள்ளது.  
காஷ்மீரின் மிகப்பெரிய துணை-அல்பைன் புல்வெளிகளில் ஒன்றான சிரன்பால், பிரம்ம சக்லி மலையின் பனி மூடிய சிகரங்கள் மரகத புல்வெளி மற்றும் பைன் காடுகளால் சூழப்பட்ட ஒரு பரந்த பகுதியைக் கண்டும் காணாத ஒரு நிலப்பரப்பை வழங்குகிறது. இதன் வழியாக ஜஜினார் ஆறு பாய்கிறது. இந்தப் புல்வெளி ஹேர் (மேல்) சிரன்பால் மற்றும் பான் (கீழ்) எனப் பெயரிடப்பட்ட இரட்டை மேய்ச்சல் நிலங்களைக் கொண்டுள்ளது. சினார்பல் புல்வெளியின் உயரமான புல்வெளியில் அமைந்துள்ள பான் சிரான்பால், பெரிய அளவிலான புல்வெளிகளைக் கொண்டுள்ளது.
# 2022 தில்லி தீ விபத்து

**2022 தில்லி தீ விபத்து** (*2022 Delhi fire*) மே 13 ஆம் தேதியன்று இந்தியாவின் தில்லி நகரத்திலுள்ள முந்கா பகுதியில் உள்ள நான்கு மாடி அலுவலகம் மற்றும் வணிக கட்டிடத்தின் முதல் மாடியில் ஏற்பட்ட தீ விபத்தை குறிக்கிறது. இவ்விபத்தில் 27 பேர் கொல்லப்பட்டனர். 40 பேர் காயமடைந்தனர். குறைந்தது 50 பேர் மீட்கப்பட்டனர். தீ விபத்து மின்கசிவு காரணமாக ஏற்பட்டதாக நம்பப்படுகிறது .  
கட்டடத்திற்கு தீயணைப்புத் துறையிடமிருந்து அனுமதி வழங்கப்பட்டிருக்கவில்லை. மேலும் அங்கு தீயணைப்பு கருவிகள் பொருத்தப்படவில்லை. தில்லி காவல்துறை தீ விபத்தை குற்றவியல் கொலை மற்றும் குற்றவியல் சதி என்ற பிரிவுகளின் கீழ் பதிவு செய்தது. மூடிய-மின்சுற்று தொலைக்காட்சி புகைப்படக் கருவிகள் தயாரிக்கும் நிறுவனமான கோஃப் இம்பெக்சு பிரைவேட் லிமிடெட்டு நிறுவனத்திற்கு சொந்தமான இரண்டு சகோதரர்களை அவர்கள் கைது செய்தனர். இந்த அலுவலகத்தில்தான் தீ விபத்து ஏற்பட்டதாக நம்பப்படுகிறது.  
தீயணைப்பு வீரர்கள் தாமதமாக சம்பவ இடத்திற்கு வந்ததாகக் கூறப்பட்டாலும், பாரந்தூக்கி ஓட்டுநர் 50 எண்ணிக்கைக்கும் மேற்பட்டவர்களை தீயிலிருந்து காப்பாற்றினார். அந்த ஓட்டுநரின் கூற்றுப்படி, தீயணைப்பு சேவை சம்பவ இடத்திற்கு வர ஒன்றரை மணி நேரத்திற்கும் மேலாக எடுத்தது.
# வார்ப்புரு:Kashmir-note

வரையறுக்கப்படாத அரசியல் அந்தஸ்துடன் சர்ச்சைக்குரிய ஆள்புலம். நிர்வாகம் சீனா (அக்சாய் சின், திரான்சு-காரகோரம் பாதை), இந்தியா (சம்மு காசுமீர், இலடாக்கு), பாக்கித்தான் (ஆசாத் காஷ்மீர், கில்கிட்-பால்திஸ்தான்) என பிரிக்கப்பட்டுள்ளது. சீனா இவ்வாள்புலத்தின் ஒரு சிறிய பகுதியை உரிமை கோருகிறது, பாகிஸ்தான் பெரும்பான்மையான பகுதியை உரிமை கோருகிறது, இந்தியா முழுப் பகுதியையும் உரிமை கோருகிறது.<noinclude>  
</noinclude>
# ஐதராபாத்து குளோரோபார்ம் ஆணையம்

**ஐதராபாத்து குளோரோபார்ம் ஆணையம்** (*Hyderabad Chloroform Commission*) ஐதராபாத்தில் அப்போதைய ஐதராபாத்து மாநில ஆட்சியாளர் மீர் மகபூப் அலி கான் நியமித்தார். முதல் குளோரோபார்ம் ஆணையம் 1888 ஆம் ஆண்டு கூடியது. மனிதர்களில் குளோரோபார்மைப் பயன்படுத்தும்போது வலியற்ற அறுவை சிகிச்சைகளை அனுமதிக்க அதன் நச்சுத்தன்மையை மதிப்பிடுவதற்காக இந்த ஆணையம் அப்போது கூடியது. இரண்டாவது ஆணையக் கூட்டம் 1889 ஆம் ஆண்டு உருவாக்கப்பட்டது. இதனால் மருத்துவத் துறையில் குளோரோபார்மைப் பயன்படுத்திய முதல் மாநிலம் ஐதராபாத்து ஆனது.  
பிரபல இசுக்காட்டிய அறுவை சிகிச்சை நிபுணரும், ஐதராபாத்தில் உள்ள சிறப்பு அறுவை சிகிச்சை நிபுணருமான மருத்துவர் எட்வர்ட்டு லாரி, பாதுகாப்பான மற்றும் வலியற்ற அறுவை சிகிச்சைகளை அனுமதிப்பதாகக் கூறும் ஒரு நுட்பத்தை முன்னோடியாகக் கொண்டார். மருத்துவர் லாரியின் வேண்டுகோளின் பேரில் அவரது நுட்பத்தை மதிப்பிடுவதற்காக அமைக்கப்பட்டதுதான் முதல் ஆணையம். ஆணையத்தின் கண்டுபிடிப்புகள் 1890 ஆம் ஆண்டில் வாராந்திர மருத்துவ செய்தி இதழான தி லான்செட்டில் வெளியிடப்பட்டன. 1891 ஆம் ஆண்டில் ஐதராபாத்து குளோரோபார்ம் ஆணையத்தின் அறிக்கை என்ற புத்தகம் நிசாம் அரசாங்கத்தால் வெளியிடப்பட்டது.  
1988 ஆம் ஆண்டில், உசுமானியா பொது மருத்துவமனை ஐதராபாத்து குளோரோபார்ம் ஆணையத்தின் நூற்றாண்டு விழாவைக் கொண்டாடியது.
# கதிப்பசு

**கதிப்பசு** (*Ghatippus*) என்பது சால்டிசிடே குடும்பத்தைச் சேர்ந்த சிலந்திகளின் ஒரு பேரினம் ஆகும். இது முதன்முதலில் கிரண் மராத்தே, வெய்ன் பால் மாடிசன், குருஷ்னமேக் குண்டே ஆகியோரால் 2024-இல் விவரிக்கப்பட்டது. மேலும் இது இந்தியாவின் மேற்குத் தொடர்ச்சி மலையில் காணப்படுகிறது. 2024-ஆம் ஆண்டு நிலவரப்படி, இதில் *கதிப்பசு பாசிமா* என்ற ஒரே ஒரு சிற்றினம் மட்டுமே உள்ளது.
# குமார்கஞ்ச் சட்டமன்றத் தொகுதி

**குமார்கஞ்ச் சட்டமன்றத் தொகுதி** (Kumarganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. குமார்கஞ்ச், பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# குமார்கஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 1971 | பிரபோத் குமார் சிங் ராய் | rowspan =2 | இந்திய தேசிய காங்கிரசு |
| 1972 |  |  |  |
| 1977 | சாமினி கிசோர் மோசூம்தார் | rowspan =7 | இந்தியப் பொதுவுடமைக் கட்சி (மார்க்சிஸ்ட்) |
| 1982 | இத்விசேந்திர நாத் ராய் |  |  |
| 1987 | இத்விசேந்திர மோண்டல் |  |  |
| 1991 | இத்விஜேந்திரஸ் நாத் ஓரோய் |  |  |
| 1996 | இத்விஜேந்திர நாத் ராய் |  |  |
| 2001 | காதுன் மபுசா |  |  |
| 2006 |  |  |  |
| 2011 | பேகம் மகாமுதா | rowspan =3 | அகில இந்திய திரிணாமுல் காங்கிரசு |
| 2016 | தோராப் ஓசைன் மண்டல் |  |  |
| 2021 | } |  |  |
# அயர்லாந்து ஓரினச்சேர்க்கை மருத்துவர்கள்

**அயர்லாந்து ஓரினச்சேர்க்கை மருத்துவர்கள்** (*Gay Doctors Ireland*) என்பது அயர்லாந்தில் உள்ள நம்பி, நங்கை, ஈரர், மற்றும் திருனர் மருத்துவர்கள் மற்றும் மருத்துவ மாணவர்களின் அமைப்பாகும். 2010 ஆம் ஆண்டு அயர்லாந்து நாட்டின் டப்ளின் நகரத்தில் கோனார் மலோன் என்பவரால் அயர்லாந்தின் முதல் நம்பி, நங்கை, ஈரர், மற்றும் திருனர் மருத்துவர்களுக்கான சங்கமாக நிறுவப்பட்டது.
# அயர்லாந்து ஓரினச்சேர்க்கை மருத்துவர்கள்

## செயல்பாடுகள்

நம்பி, நங்கை, ஈரர், மற்றும் திருனர் மருத்துவர்கள் மற்றும் மருத்துவ மாணவர்களுக்கு கல்வி, தொழில்முறை மற்றும் சமூக ஆதரவு வலையமைப்பை வழங்குவதற்காக அயர்லாந்து ஓரினச்சேர்க்கை மருத்துவர்கள் அமைப்பு உருவாக்கப்பட்டது. குழுவின் தொடக்க வருடாந்திர பொதுக் கூட்டத்தில் ஆர்வார்டு பல்கலைக்கழகத்தின் மருத்துவர் இயெசி எக்ரென்ஃபெல்ட்டு கலந்து கொண்டார்.  
ஓரினச்சேர்க்கையாளர்கள் இரத்த தானம் செய்வதற்கு ஐரிசு இரத்தமாற்ற சேவை சர்ச்சைக்குரிய தடையை விதித்தது இந்தக் குழுவால் பேசப்பட்ட பிரச்சினைகளில் ஒன்றாக அமைந்தது. இத்தகைய கொள்கைகள் ஓரினச்சேர்க்கையாளர்களை களங்கப்படுத்துவதாகவும், அரசாங்கத்தால் வழங்கப்படும் ஓரினச்சேர்க்கை வெறுப்பின் ஒரு வடிவமாகவும் இருப்பதாகவும் அயர்லாந்து ஓரினச்சேர்க்கை மருத்துவர்கள் அமைப்பு வாதிட்டது. திருநங்கை நோயாளிகளுக்கு அறுவை சிகிச்சையை மறுத்த துணை பிரையன் வால்சின் முயற்சிகளையும் இவ்வமைப்பு 2011 ஆம் ஆண்டு செப்டம்பர் மாதத்தில் விமர்சித்தது.  
2011 ஆம் ஆண்டு ஏப்ரல் மாதத்தில் அயர்லாந்து ஓரினச்சேர்க்கை மருத்துவர்கள் அமைப்பு மருத்துவ மாணவர்களுக்கான வருடாந்திர நம்பி, நங்கை, ஈரர், மற்றும் திருனர் சுகாதார ஆராய்ச்சி உதவித்தொகையை அறிவித்தது. இத்தகைய உதவித் தொகை அயர்லாந்தில் வழங்கப்படுவது இதுவே முதல் முறையாகும். அயர்லாந்தில் இளங்கலை மருத்துவ மாணவர்கள் நம்பி, நங்கை, ஈரர், மற்றும் திருனர் மருத்துவர்களின் ஆரோக்கியத்தை மையமாகக் கொண்ட கோடைகால ஆராய்ச்சி திட்டத்தை மேற்கொள்ள நிதியுதவி செய்வது இதன் நோக்கமாகும்.
# பெர்சவல்

**பெர்சவல்** (*Pherzawl*), வடகிழக்கு இந்தியாவின் மணிப்பூர் மாநிலத்தின் தென்மேற்கில் உள்ள பெர்சவல் மாவட்டத்தின் நிர்வாகத் தலைமையிடம் ஆகும். இது மாநிலத் தலைநகரான இம்பால் நகரத்திற்கு தென்மேற்கே 240.3 கிலோமீட்டர் தொலைவில் உள்ளது.
# பெர்சவல்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 289 குடியிருப்புகள் கொண்ட பெர்சவல் கிராமத்தின் மக்கள் தொகை 1558 ஆகும். அதில் 818 ஆண்கள் மற்றும் 740 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15.34% வீதம் உள்ளனர். பாலின விகிதம் 1000 ஆண்களுக்கு 867 பெண்கள் வீதம் உள்ளனர். சராசரி எழுத்தறிவு 85.75% ஆக உள்ளது. இதன் மக்கள் தொகையில் பட்டியல் பழங்குடிகள் 1,543 பேர் உள்ளனர்
# பாலூர்காட் சட்டமன்றத் தொகுதி

**பலூர்காட் சட்டமன்றத் தொகுதி** (Balurghat Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. இது பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பாலூர்காட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 1971 | பைரேசுவர் ராய் | rowspan=2 | இந்திய தேசிய காங்கிரசு |
| 1972 |  |  |  |
| 1977 | பிசுவநாத் சௌதௌரி | rowspan =7 | புரட்சிகர சோசலிசக் கட்சி |
| 1982 |  |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | சக்ரவர்த்தி சங்கர் | அகில இந்திய திரிணாமுல் காங்கிரசு |  |
| 2016 | பிசுவநாத் சவுத்ரி | புரட்சிகர சோசலிசக் கட்சி |  |
| 2021 | அசோக் குமார் லகிரி | பாரதிய ஜனதா கட்சி | } |
# நோனி, மணிப்பூர்

**நோனி** (*Noney*), வடகிழக்கு இந்தியாவின் மணிப்பூர் மாநிலத்தில் உள்ள நோனி மாவட்டத்தின் நிர்வாகத் தலைமையிடம் ஆகும். இது மாநிலத் தலைநகரான இம்பால் நகரத்திற்கு மேற்கே 63.7 கிலோமீட்டர் தொலைவில் உள்ளது.
# நோனி, மணிப்பூர்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 635 குடியிருப்புகள் கொண்ட நோனி கிராம ஊராட்சியின் மக்கள் தொகை 3854 ஆகும். அதில் 2140 ஆண்கள் மற்றும் 1714 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.83% வீதம் உள்ளனர்.பாலின விகிதம் 1000 ஆண்களுக்கு 801 பெண்கள் வீதம் உள்ளனர். சராசரி எழுத்தறிவு 86.90% ஆக உள்ளது. இதன் மக்கள் தொகையில் ரொங்மொய் நாகா பழங்குடிகள் (Rongmei Naga people) 2,339 ஆக உள்ளனர்.
# அர்னாசு சட்டமன்றத் தொகுதி

**அர்னாசு சட்டமன்றத் தொகுதி** (*Arnas Assembly constituency*) என்பது இந்திய மாநிலமான சம்மு-காசுமீரில் முன்னர் செயல்பாட்டில் இருந்த ஒரு சட்டமன்றத் தொகுதியாகும்.
# அர்னாசு சட்டமன்றத் தொகுதி

## சட்டப்பேரவை உறுப்பினர்கள்

| 1962 | முகமது அயூப் கான் | ஜம்மு காஷ்மீர் தேசிய மாநாட்டு கட்சி | } |
| --- | --- | --- | --- |
# பிரீவ்சுடெரைட்டு

**பிரீவ்சுடெரைட்டு** (*Brewsterite*) (Sr,Ba)<sub>2</sub>Al<sub>4</sub>Si<sub>12</sub>O<sub>32</sub>•10H<sub>2O</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் பிரீவ்சுடெரைட்டு கனிமத்தை Brwஎன்ற குறியீட்டால் அடையாளப்படுத்துகிறது.  
சியோலைட்டு குழுவின் டெக்டோசிலிகேட் தாதுக்களின் தொடரின் பெயர் பிரீவ்சுடெரைட்டு எனப்படுகிறது. 1997 ஆம் ஆண்டுக்கு முன்பு, பிரீவ்சுடெரைட்டு ஒரு கனிம இனமாக அங்கீகரிக்கப்பட்டது. ஆனால் 1997 ஆம் ஆண்டில் பன்னாட்டு கனிமவியல் சங்கத்தால் மறுவகைப்படுத்தப்பட்டது. ஒரு கனிமத் தொடரின் பெயராக மாற்றப்பட்டது. கனிம இனங்கள் பிரீவ்சுடெரைட்டு-Sr மற்றும் பிரீவ்சுடெரைட்டு-Ba என பெயரிடப்பட்டன. இவற்றில் மிகவும் பொதுவானது பிரீவ்சுடெரைட்டு-Sr ஆகும். இது ஒரு நீரேற்ற இசுட்ரோன்சியம் மற்றும் அலுமினிய சிலிக்கேட்டு ஆகும். ((Sr,Ba)<sub>2</sub>Al<sub>4</sub>Si<sub>12</sub>O<sub>32</sub>·10H<sub>2</sub>O.) இசுட்ரோன்சியத்தின் ஒரு பகுதியை மாற்றும் போது சிறிய அளவிலான பேரியம் பொதுவாகக் காணப்படுகிறது. பொருத்தமான இனத்தின் பெயர் ஆதிக்கம் செலுத்தும் தனிமத்தைப் பொறுத்து அமைகிறது. இரண்டு இனங்களும் பார்வைக்கு வேறுபடுத்த முடியாதவை. மேலும் சோதனை செய்யப்படாத போதெல்லாம் தொடர் பெயர் பிரீவ்சுடெரைட்டு என்றே இன்னும் பயன்படுத்தப்படுகிறது.  
பிரீவ்சுடெரைட்டு கனிமம் பொதுவாக ஒற்றைச் சாய்வு கொண்டதாகக் கருதப்படுகிறது. இருப்பினும் ஒளியியல் ஆய்வுகள் இது முச்சாய்வுப் படிகமாக இருக்கலாம் என்று பரிந்துரைத்துள்ளன. மேலும் இக்கனிமம் ஒரு சரியான பிளவுத் தளத்தைக் கொண்டுள்ளது. வெள்ளை, மஞ்சள்-வெள்ளை அல்லது சாம்பல் நிறத்தில் இக்கனிமம் காணப்படுகிறது. மோவின் கடினத்தன்மை 5 ஆக அறியப்படுகிறது. பிரீவ்சுடெரைட்டு கனிமத்தின் வழியாக ஒளி ஊடுருவும். படிகங்கள் பட்டகத்தன்மை கொண்டுள்ளன. பிரீவ்சுடெரைட்டு இயூலாண்டைட்டுடன் சம உருவத்தை கொண்டுள்ளது.  
1822 ஆம் ஆண்டில் இக்கனிமத்தை விவரித்த சர் டேவிட் பிரீவ்சுடெர் என்பவர் நினைவாக (1781–1868) பெயரிடப்பட்டது. கனிமத் தொடரும் பிரீவ்சுடெரைட்டு--Sr வகையும் இசுக்காட்லாந்தின் ஆர்கில்லில் உள்ள இசுட்ரோண்டியனில் கிடைத்தன.  
பிரீவ்சுடெரைட்டு பாசால்ட்டு போன்ற எரிமலைப் பாறைகளில் காணப்படும் ஒரு நீர்வெப்ப கனிமமாகும். அண்ட்ரிம் மாகாணத்தில் சாம்பல் நிற படிகங்கள் காணப்படுகின்றன. இது ஆர்கில்சையரில் உள்ள இசுட்ரோண்டியனில் உள்ள ஈயச் சுரங்கங்களில் ஆர்மோடோம் கனிமத்துடன் சேர்ந்து காணப்படுகிறது.
# கேலிக்சு

**கேலிக்சு** (*Calyx*) என்பது குப்பி போன்ற பகுதி அல்லது கட்டமைப்புகளுக்கு விலங்கு உடற்கூறியல் பயன்படுத்தப்படும் ஒரு சொல்.
# கேலிக்சு

## சொற்பிறப்பியல்

இலத்தீன் மொழியிலிருந்து கேலிக்சு (*calyx*)(பண்டைய கிரேக்க κάλύξ, மொட்டு வழக்கு, உமி") என்ற சொல் பெறப்பட்டுள்ளது.
# கேலிக்சு

## கடற்காஞ்சொறி

சில மென்மையான பவளப்பாறைகளின் (*காலிக்சு* என்றும் அழைக்கப்படுகிறது) பாலிப்பின் மேல் தலையுணர் நீட்சிப் பகுதியின் அடித்தளப் பகுதியைக் கொண்ட நுண்முட்கள்
# கேலிக்சு

## என்டோப்ரோக்டா

என்டோபிராக்டாவின் ஓர் உடல் பகுதி. இதிலிருந்து உணர் நீட்சிகள் எழுகின்றன. வாயும் ஆசனவாயும் இங்கு அமைந்துள்ளன.
# கேலிக்சு

## முட்தோலிகள்

உடல் வட்டு என்பது தோலால் மூடப்பட்டிருக்கும். இதில் கால்சிய தகடுகள் (கிரினாய்டுகள் மற்றும் ஓபியூராய்டுகளில் உடலின் முக்கிய பகுதியான உள்ளுறுப்பு பகுதி) உள்ளன.
# கேலிக்சு

## மனிதன்

சிறுநீரகத்தில் ஒரு சிறிய காலக்சு, இரண்டு அல்லது மூன்று சிறிய காலிக்சுகளின் தொகுப்பு ஒரு பெரிய காலக்சாக காணப்படும். பாலூட்டி கேட்புலத்தொகுதியில் மத்திய நரம்பு மண்டலத்தில் குறிப்பாகப் பெரிய நரம்பிணைப்பு, கேலிக்சு கெல்டு எனப்படும். எச். கெல்டு தனது கட்டுரையான Die centrale Gehörleitung-இல் 1893-இல் கேலிக்சு கெல்டு என இதன் மலர்-இதழ் போன்ற வடிவம் காரணமாகப் பெயரிட்டார்.
# கேலிக்சு

## பூச்சிகள்

ஆண் பூச்சிகளில், விந்து வெளியேற்றுக் குழாயின் அடித்தளப் பகுதியின் புனல் வடிவ விரிவாக்கமாக (விந்தணு குழாயின் ஒரு பகுதி) காணப்படும். மேலும் பூச்சியியலில், ஒரு பூச்சியின் மூளையில் நரம்பில் தட்டையான தொப்பி (*கார்பசு பெடுன்குலட்டம்* ஒரு கூறு மற்றும் சில பெண் பூச்சிகள், கருப்பைகள் திறக்கும் கருநீள் பையின் விரிவாக்கமாக கேலிக்சு உள்ளது.
# இரத்தச் செவுள்

**இரத்தச் செவுள்** (*Blood gill*) என்பது நீர்வாழ் பூச்சிகளின் இளம் உயிரிகளில் காணப்படும் விசாலமான குழல் மற்றும் சரியாக வளராதமூச்சுக்குழாய் ஆகும். சுவாசத்தில் இந்தச் செவுளின் செயல்பாடு கேள்விக்குள்ளாக்குகிறது. மேலும் இது தண்ணீரை உறிஞ்சுவதற்கான அதிக வாய்ப்பு உள்ளது எனத் தெரிவிக்கப்படுகிறது.
# மில்லோசெவிசைட்டு

**மில்லோசெவிசைட்டு** (*Millosevichite*) என்பது Al<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். என்ற குறியீட்டால் அடையாளப்படுத்துகிறது.  
மில்லோசெவிசைட்டு முதன்முதலில் 1913 ஆம் ஆண்டு சிசிலியின் ஏயோலியன் தீவுகள், லிபாரி, வல்கானோ தீவில் கண்டுபிடிக்கப்பட்டு விவரிக்கப்பட்டது. உரோம் பல்கலைக்கழகத்தின் இத்தாலிய கனிமவியலாளர் பெடெரிகோ மில்லோசெவிச்சின் (1875–1942) நினைவாகப் பெயரிடப்பட்டது. பூர்வீக கந்தகம், சால் அம்மோனியாக்கு, லெட்டோவிசைட்டு, அலுனோச்சென் மற்றும் பௌசிங்கால்டைட்டு ஆகிய கனிமங்களுடன் சேர்ந்து காணப்படுகிறது.
# சுவான்பெர்கைட்டு

**சுவான்பெர்கைட்டு** (*Svanbergite*) என்பது SrAl<sub>3</sub>(PO<sub>4</sub>)(SO<sub>4</sub>)(OH)<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிறமற்ற, மஞ்சள் அல்லது சிவப்பு நிறத்தில் சாய்சதுரப் பிழம்புருவில் சுவான்பெர்கைட்டு காணப்படுகிறது.  
பன்னாட்டு கனிமவியல் சங்கம் சுவான்பெர்கைட்டு கனிமத்தை Svb என்ற குறியீட்டால் அடையாளப்படுத்துகிறது.  
முதன்முதலில் 1854 ஆம் ஆண்டு சுவீடனின் வார்ம்லாந்தில் கண்டுபிடிக்கப்பட்டு விவரிக்கப்பட்டது. சுவீடிய வேதியியலாளர் லார்சு பிரெட்ரிக் சுவான்பெர்க்கின் (1805–1878) நினைவாகப் பெயரிடப்பட்டது.  
உயர் அலுமினிய நடுத்தர தர உருமாற்ற பாறைகளில் சுவான்பெர்கைட்டு கனிமம் தோன்றுகிறது. பாக்சைட்டு படிவுகளிலும், சல்பேட்டு செறிவூட்டப்பட்ட ஆர்கில்லிக் எனப்படும் நீர்வெப்ப மாற்றத்திலிருந்தும் (உயர் சிலிக்கா மற்றும் களிமண்) காணப்படுகிறது. பெரும்பாலும் அபாடைட்டை மாற்றும் நீர் வெப்ப அமைப்புகளுடன் இக்கனிமம் தொடர்பு கொண்டுள்ளது. பைரோபைலைட்டு, கயனைட்டு, ஆண்டலுசைட்டு, லாசுலைட்டு, ஆச்சிலைட்டு, அலுனைட்டு, கயோலினைட்டு மற்றும் குவார்ட்சு ஆகிய கனிமங்களுடன் சேர்ந்து காணப்படுகிறது.  
.
# தபன் சட்டமன்றத் தொகுதி

**தபன் சட்டமன்றத் தொகுதி** (Tapan Assembly Constituency) என்பது இந்தியாவின் மேற்கு வங்காள மாநிலச் சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. தபன், பாலூர்காட் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.
# தபன் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 1971 | பட்ராசு கேம்ரோம் | rowspan =2 | இந்திய தேசிய காங்கிரசு |
| 1972 |  |  |  |
| 1977 | நாதெனியேல் முர்மு | rowspan =7 | புரட்சிகர சோசலிசக் கட்சி |
| 1982 | கரா சோரன் |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | பச்சு கன்சுதா | rowspan=2 | அகில இந்திய திரிணாமுல் காங்கிரசு |
| 2016 |  |  |  |
| 2021 | புத்ரை தாது | பாரதிய ஜனதா கட்சி | } |
# தபன் சட்டமன்றத் தொகுதி

## தேர்தல் முடிவுகள்

### 2021

அகில இந்திய திரிணாமுல் காங்கிரசு
# அந்தேரி ஆறு

**அந்தேரி ஆறு** (*Andheri River*) இந்தியாவின் மத்தியப் பிரதேசத்தில் உற்பத்தியாகி இராசத்தான் மாநிலத்தின் பரான் மாவட்டம் வழியாகப் பாய்ந்து, இறுதியில் அத்ரு நகரம் அருகே பார்வதி நதியுடன் இணைகிறது.  
தடோபா-அந்தாரி புலிகள் சரணாலயத்தின் மையப்பகுதி வழியாக அந்தேரி ஆறு ஓடுகிறது. அந்தேரி ஆற்றை அடிப்படையாகக் கொண்டே இப்பகுதியிலுள்ள புலிகள் சரணாலயத்திற்கு தடோபா-அந்தாரி புலிகள் சரணாலயம் என்று பெயரிடப்பட்டது.
# இரத்னாவதி ஆறு

**இரத்னாவதி ஆறு** (*Ratnawati River*) நேபாளத்தின் இமயமலைத் தொடரில் உருவாகி இந்திய மாநிலமான பீகாரில் முடிவடையும் ஒரு வற்றாத நதியாகும். இராட்டோ ஆறு என்ற பெயராலும் இந்த ஆறு அழைக்கப்படுகிறது.  
மழைக்காலங்களில் ஏற்படும் வெள்ளப்பெருக்கு காரணமாக இந்த ஆறு பெரும்பாலும் தலைப்புச் செய்திகளில் இடம் பெறுகிறது.
# கருவளர்சேரி அகத்தீசுவரர் கோயில்

**கருவளர்சேரி அகத்தீசுவரர் கோயில்**, இந்தியாவின் தமிழ்நாட்டிலுள்ள தஞ்சாவூர் மாவட்டம் கருவளர்ச்சேரி நகரத்தில் அமைந்துள்ள ஓர் சிவன் கோயிலாகும்.
# கருவளர்சேரி அகத்தீசுவரர் கோயில்

## அமைவிடம்

இந்தக் கோயில் கும்பகோணம்-வலங்கைமான்-மன்னார்குடி சாலையில், மருதாநல்லூரிலிருந்து 2 கி.மீ. தொலைவில் கருவளர்ச்சேரியில் அமைந்துள்ளது.
# கருவளர்சேரி அகத்தீசுவரர் கோயில்

## மூலவர், இறைவி

இக்கோயிலின் மூலவரான அகத்தீசுவரர் லிங்கத்திருமேனியாக உள்ளார். இறைவி அகிலாண்டேசுவரி ஆவார்.
# கருவளர்சேரி அகத்தீசுவரர் கோயில்

## இறைவியின் திருமேனி

இறைவியானவர் மண்ணால் ஆன சுயம்புத்திருமேனியாக உள்ளார். அதனால் இறைவிக்கு இங்கு அபிடேகம் கிடையாது. மண்ணாலான சுயம்புத்திருமேனியை வேறு தலத்தில் காண்பது மிகவும் அரிதாகும். அம்பாளின் முழு உருவத்தை சிவராத்திரியின்போதும் நவராத்திரியின் ஒன்பது நாட்களிலும் மட்டும் காண முடியும். பிற நாட்களில் அம்பாளின் பாதி உருவம் மட்டுமே பக்தர்கள் காணும் அளவிற்கு திரையிடப்பட்டு மூடப்பட்டிருக்கும். சாதாரண நாட்களில் இறைவியின் முகத்தை மட்டுமே வழிபட முடியும்.
# கோரல் ஆறு

**கோரல் ஆறு** (*Choral River*) மத்திய இந்தியாவில் பாயும் நருமதை ஆற்றின் துணை ஆறாகும்.
# கோரல் ஆறு

## ஆற்றின் பாதை

மத்தியப்பிரதேச மாநிலத்தின் இந்தூர் மாவட்டத்தில் உள்ள விந்திய மலைத்தொடரில் சோரல் ஆறு உற்பத்தியாகிறது. மலைகள் வழியாக வடகிழக்கு திசையில் பாய்ந்த பிறகு, படல்பானி அருவிக்கு கு அருகில் விந்திய மலையில் இருந்து வெளியேறிய பிறகு தெற்கு நோக்கித் திரும்பி, பர்வாகா நகரில் நர்மதா நதியுடன் இணைகிறது. சோரல் ஆறு 55 கி.மீ நீளம் கொண்டதாகும்.
# கோரல் ஆறு

## அணை

ஆற்றின் மேல் பகுதியில் கட்டப்பட்ட கோரல் அணை, இந்தூர் நகரைச் சுற்றியுள்ள ஒரு பிரபலமான சுற்றுலாத் தலமாகும்.
# கோரல் ஆறு

## சுற்றுலா

சோரல் நதியின் போக்கில் உள்ள படல்பானி நீர்வீழ்ச்சி பிரபலமான ஒரு சுற்றுலாத் தலமாகும்.
# பி. என். பணிக்கர்

புதுவாயில் நாராயண பணிக்கர் (*Puthuvayil Narayana Panicker*) (1 மார்ச் 1909-19 ஜூன் 1995) இந்திய மாநிலமான கேரளாவில் நூலக இயக்கத்தின் தந்தை என்று அழைக்கப்படுகிறார். இவர் தொடங்கிய கேரள கிரந்தசாலா சங்கத்தின் செயல்பாடுகள் கேரளாவில் ஒரு பிரபலமான கலாச்சார இயக்கத்தைத் தூண்டின. இது 1990 களில் மாநிலத்தில் உலகளாவிய கல்வியறிவை உருவாக்கியது.  
பணிக்கரின் நினைவு நாளான ஜூன் 19, 1996 முதல் கேரளாவில் வாசிப்பு நாளாகக் கொண்டாடப்படுகிறது. கேரள கல்வித் துறையும் ஜூன் 19 முதல் 25 வரை ஒரு வாரத்திற்கு வாசிப்பு வாரம் அனுசரிக்கிறது பணிக்கர் ஒரு ஆசிரியராகப் பணியாற்றினர். 1926 ஆம் ஆண்டு தனது சொந்த ஊரில் *சனாதனதர்மம்* நூலகத்தைத் தொடங்கினார்.
# பி. என். பணிக்கர்

## பங்களிப்புகள்

1945 ஆம் ஆண்டில் 47 கிராமப்புற நூலகங்களுடன் திருவிதாங்கூர் நூலக சங்கம் உருவாவாக்கும் முயற்சியில் ஈடுபட்டார். ' *படித்து வளருங்கள்*' என்பதே அந்த அமைப்பின் முழக்கமாகும். பின்னர், 1956 இல் கேரள மாநிலம் உருவாக்கப்பட்டவுடன், அது கேரள கிரந்தசால சங்கம் என ஆனது. வாசிப்பின் மதிப்பை அனைவரும் அறியும் வகையில் பணிக்கர் கேரளாவின் கிராமங்களுக்குச் சென்றார். இந்த வலையமைப்பிற்குள் சுமார் 6,000 நூலகங்களைக் கொண்டுவருவதில் வெற்றி பெற்றார். 1975 இல் யுனெஸ்கோவின் 'கிருப்சகாய விருதை' கிரந்தசாலா சங்கம் வென்றது. 1977 ஆம் ஆண்டு மாநில அரசால் கையகப்படுத்தப்படும் வரை, பணிக்கர் 32 ஆண்டுகள் சங்கத்தின் பொதுச் செயலாளராக இருந்தார்.  
பணிக்கர் 19 ஜூன் 1995 அன்று, 86 வயதில் இறந்தார். கேரள அரசு இவரது பங்களிப்புகளை அங்கீகரித்து, ஆண்டுதோறும் ஜூன் 19 ஆம் தேதியை வாசிப்பு நாள் என்று கொண்டாட உத்தரவிட்டது. கல்வியறிவு, கல்வி மற்றும் நூலக இயக்கத்திற்கான பணிக்கரின் பங்களிப்புகளை கௌரவிக்கும் வகையில் பள்ளிகள் மற்றும் பொது நிறுவனங்களில் ஒரு வார கால தொடர் நடவடிக்கைகள் நடத்தப்படுகின்றன.  
ஜூன் 21, 2004 அன்று அஞ்சல் துறை பணிக்கரை நினைவு அஞ்சல் தலையை வெளியிட்டு கௌரவித்தது.
# முத்தார் ஆறு

**முத்தார் ஆறு** (*Muttar River*) இந்தியாவின் கேரள மாநிலத்திலுள்ள எர்ணாகுளம் மாவட்டம் வழியாகப் பாயும் பெரியார் ஆற்றின் முக்கிய கிளை ஆறாக முத்தார் ஆறு உள்ளது. மலையாள மொழியில் முட்டார் என்று அழைக்கப்படுகிறது. முத்தார் ஆறு 12 கி.மீ நீளமும் சராசரியாக 50 மீட்டர் அகலமும் கொண்டுள்ளது. இன்று, அருகிலுள்ள தொழிற்சாலைகளில் இருந்து வெளியேறும் கழிவுகளால் முட்டாறு ஆறு மாசுபட்டுள்ளது.  
ஆலுவா, சூர்ணிக்கரா, களமச்சேரி, கடுங்களூர், ஆலங்காடு, சேரநல்லூர், வரபுழா மற்றும் கொச்சி மாநகராட்சியின் சில பகுதிகளுக்கு முத்தார் ஆறு முக்கிய நீர் ஆதாரமாக உள்ளது.  
எடப்பள்ளி கால்வாய், உத்யோகமண்டல் மற்றும் அம்பலமுகல் ஆகிய இரண்டு தொழில்துறை மையங்களுக்கிடையேயான ஓர் இணைப்பாகும். இது வடக்கு முனையில் முத்தார் ஆற்றையும் தெற்கு முனையில் சித்ரபுழா ஆற்றையும் இணைக்கிறது.  
பிபிசிஎல் கொச்சின் சுத்திகரிப்பு நிலையம், பேக்டு, அமிர்தா மருத்துவமனை, டிசிசி, எச்ஐஎல், கின்ஃப்ரா மற்றும் அப்பல்லோ டயர்சு நிறுவனம் ஆகியவை சுத்தமான தண்ணீருக்காக முத்தார் ஆற்றை நம்பியுள்ள நிறுவனங்களில் அடங்கும்.
# துட்டு

பொறிப்பெழுத்து மற்றும் பின்புறத்தில் ஒல்லாந்தின் மணிமுடி சின்னம்.]]  
**துட்டு** (*Duit*, பன்மை: *duiten* ; ) என்பது தற்போது வழக்கில் இல்லாத குறைந்த மதிப்பு கொண்ட பழைய டச்சு செப்பு நாணயம் ஆகும். 17 மற்றும் 18 ஆம் நூற்றாண்டுகளில் இடச்சுக் குடியரசின் பிரதேசங்களில் புழக்கத்துக்கு வந்து, ஒரு சர்வதேச நாணயமாக மாறியது. இதன் மதிப்பு 1/8 ஸ்டூவர் ஆகும்.
# துட்டு

## தமிழில்

டச்சு இந்தியாவிலும் துட்டு பயன்படுத்தப்பட்டது, இது தமிழில் குறைந்த மதிப்புள்ள பணத்தைக்] குறிக்கும் ஒரு பேச்சு வழக்காக உள்ளது.
# செருசேரி நம்பூதிரி

**செருசேரி நம்பூதிரி** (*Cherusseri Namboothiri*) இந்திய மாநிலமான கேரளாவின் வடக்கு மலபார் பிராந்தியத்திலுள்ள கோலத்துநாட்டைச் சேர்ந்த 15 ஆம் நூற்றாண்டின் மலையாளக் கவிஞர் ஆவார். இவர் கோலாத்திரி வம்சத்தைச் சேர்ந்த உதய வர்மனின் அரசவைக் கவிஞராகவும், மலையாள இலக்கியத்தின் வளர்ச்சியில் ஒரு மைல்கல்லாகக் கருதப்படும் ‘கிருஷ்ண கதை’ என்ற கவிதை நூலின் ஆசிரியராகவும் இருந்தார்.
# செருசேரி நம்பூதிரி

## வரலாறு

செருசேரி நம்பூதிரி கிபி 1375 முதல் 1475 வரை வாழ்ந்ததாக நம்பப்படுகிறது. இவர் கேரளாவின் கோழிக்கோடு மாவட்டத்திலுள்ளவடகரையிலுள்ள கோலாத்துநாடு அல்லது கோலாத்திரி தேசத்தில் உள்ள கனத்தூர் கிராமத்தில் பிறந்தார். ‘கிருஷ்ண கதை’யின் தொடக்கக் கவிதைகளில் உள்ள சில வரிகள், இவர் அப்போது கோலாத்துநாட்டை ஆட்சி செய்த மன்னர் உதய வர்மனின் அரண்மனையில் அரசவைக் கவிஞராக இருந்ததை தெளிவுபடுத்துகின்றன.
# செருசேரி நம்பூதிரி

## கிருஷ்ண காவியம்

‘கிருஷ்ண கதை’ என்பது உதய வர்மனின் உத்தரவின் பேரில் எழுதப்பட்ட நீண்ட கவிதைத் தொகுபாகும். கிருஷ்ண கதை பெரும்பாலும் சமசுகிருதம் மற்றும் தமிழ் சொற்களைக் கைவிட்டு, தூய மலையாளத்தில் எழுதப்பட்டுள்ளது. எனவே, மலையாள வரலாற்றில் கிருஷ்ண காவியம் ஒரு முக்கிய இடத்தைப் பிடித்துள்ளது. இது மலையாளத்தின் முதல் மகா காவியம் எனவும் கருதப்படுகிறது. மலையாளத்தில் கதை பாணியிலான கவிதைகளை உருவாக்கியவராக செருசேரி அறியப்படுகிறார். ‘கிருஷ்ண கதை’ என்பது பாகவதத்தின் 10 வது புராணம் அடிப்படையில் கிருஷ்ணரின் சிறுவயது குறும்புகள் பற்றிய விரிவான விளக்கமாகும். சொந்த மொழியின் மீது தெளிவான விருப்பம் கொண்டிருப்பதன் மூலம் இவரது கவிதைகள் கேரள மக்களிடையே பிரபலமடைந்தன. நவீன மலையாள இலக்கியத்தின் தந்தை என்று அழைக்கப்படும் துஞ்சத்து இராமானுசன் எழுத்தச்சனின் *ஆத்யாத்மராமாயணம்* போலவே இந்த படைப்பும் கேரள மக்களால் மதிக்கப்பட்டுள்ளது.
# உருக்குமணி பயா நாயர்

**உருக்குமணி பயா நாயர்** (Rukmini Bhaya Nair) இந்தியாவின் மொழியியலாளரும், கவிஞரும், எழுத்தாளரும் மற்றும் விமர்சகரும் ஆவார். பிரித்தானிய அமைப்புடன் இணைந்து 1990 ஆம் ஆண்டில் கவிதைகளின் சங்கம் ஏற்பாடு செய்த "அகில இந்தியக் கவிதைப் போட்டியில்" தனது கவிதைக்காக முதல் பரிசை வென்றார். இவர் தற்போது புது தில்லியின் இந்திய தொழில்நுட்பக் கழகத்தில் மனிதநேயம் மற்றும் சமூக அறிவியல் துறையில் பேராசிரியராக உள்ளார். உருக்குமணி நாயர் இந்தியாவில் இந்துத்துவ சித்தாந்தம் மற்றும் சமய மற்றும் சாதி பாகுபாட்டை விமர்சித்ததற்காக அறியப்படுகிறார்.  
1982 ஆம் ஆண்டில் கேம்பிரிச்சுப் பல்கலைக்கழகத்தில் முனைவர் பட்டம் பெற்ற இருக்மிணி பயா நாயர், மொழியியல், அறிவாற்றல் மற்றும் இலக்கியக் கோட்பாடு ஆகிய துறைகளில் தனது பணிக்காக சர்வதேச அளவில் அங்கீகரிக்கப்பட்டுள்ளார். 2006 ஆம் ஆண்டில், பெல்ஜியத்தின் ஆண்ட்வெர்ப் பல்கலைக்கழகத்தில் இரண்டாவது கௌரவ முனைவர் பட்டம் பெற்றார்.  
உருக்குமணி நாயர் இசுட்டான்போர்டு பல்கலைக்கழத்தின் ஆங்கிலத் துறையில் வருகை பேராசிரியராக இருந்தார். மேலும் ஜவகர்லால் நேரு பல்கலைக்கழகம், சிங்கப்பூர் தேசியப் பல்கலைக்கழகம் மற்றும் சியாட்டிலுள்ள வாஷிங்டன் பல்கலைக்கழகம் ஆகியவற்றிலும் கற்பித்துள்ளார். சிம்லாவிலுள்ள இந்திய உயர்கல்வி நிறுவனத்திலும், பல வெளிநாட்டு பல்கலைக்கழகங்களிலும் முழுமையான உரைகளையும், விரிவுரைகளையும் வழங்கியுள்ளார்.
# கே. ஏ. பீனா

**கே. ஏ. பீனா** (*K. A. Beena*) ஓர் இந்திய எழுத்தாளரும், பத்திரிகையாளரும், கட்டுரையாளரும் ஆவார். இவர் மலையாளத்தில் பல்வேறு தலைப்புகளில், குறிப்பாக பெண்களைப் பாதிக்கும் சமூகப் பிரச்சினைகள் குறித்து எழுதுகிறார். இவரது வெளியீடுகளில் நினைவுக் குறிப்புகள், பத்திரிகைக் கட்டுரைகள், பயணக் குறிப்புகள்; குழந்தைகள் புத்தகங்கள்; கட்டுரைத் தொகுப்புகள்; சிறுகதைகள்; பத்திரிகை மற்றும் ஊடகங்களைப் பற்றிய வரலாற்று புத்தகங்கள் ஆகியவை அடங்கும். இந்திய அரசின் தகவல் மற்றும் ஒளிபரப்பு அமைச்சகத்தின் மக்கள் தொடர்பு பணியகத்தின் துணை இயக்குநராக ஓய்வு பெற்றுள்ளார்.
# கே. ஏ. பீனா

## இளமை வாழ்க்கை

கேரளத்தின் திருவனந்தபுரம் மாவட்டத்தில் உள்ள வாழயிலாவில், பத்திரிகையாளர் எம். கருணாகரன் நாயர் மற்றும் அவரது மனைவி அம்பிகா ஆகியோரின் மகளாகப் பிறந்தார். கேரளப் பல்கலைக்கழகத்தில் ஊடகவியல் மற்றும் ஆங்கில இலக்கியத்தில் முதுகலைப் பட்டம் பெற்ற பீனா, மலையாள எழுத்தாளர் கே. பாலகிருஷ்ணன் பற்றிய தனது ஆய்வறிக்கையை எழுதினார். இவரது கணவர் பைஜு சந்திரன், திருவனந்தபுரம் தூர்தர்ஷனில் துணை இயக்குநராகப் பணியாற்றி ஓய்வு பெற்றுள்ளார். இவர்களுக்கு திரைப்படத் தயாரிப்பாளர் ரித்விக் பைஜு என்ற ஒரு மகன் உள்ளார்.  
பீனா தனது ஆரம்ப பள்ளி நாட்களில் எழுதத் தொடங்கினார். 13 வயதில் *பீனா கண்ட ரஷ்யா* என்ற பயணக் குறிப்பை எழுதினார். இது முதல் முறையாக 1981 இல் வெளியிடப்பட்டது. 1977 ஆம் ஆண்டில் உக்ரைனிய சோவியத் சோசலிச குடியரசில் உள்ள ஆர்டெக்கில் நடந்த சர்வதேச குழந்தைகள் முகாமில் கலந்து கொண்ட தனது அனுபவங்களை இந்தப் புத்தகத்தில் விவரிக்கிறார். 1987 ஆம் ஆண்டில், மலையாள நாளேடான கேரளகௌமுதியில் உதவி ஆசிரியராகச் சேர்ந்தார். 1989 ஆம் ஆண்டில் மாத்ருபூமியில் சேர்ந்தார். 1991 ஆம் ஆண்டில், இவர் இந்திய அரசின் இந்திய தகவல் சேவையில் சேர்ந்தார். மேலும் அனைத்திந்திய வானொலி மற்றும் தூர்தர்ஷனின் செய்தி ஆசிரியராக பணியாற்றினார். பத்திரிகை தகவல் பணியகம் மற்றும் விளம்பரம் மற்றும் காட்சி விளம்பர இயக்குநரகத்திலும் பணியாற்றினார்.
# கே. ஏ. பீனா

## விருதுகள்

- 2010: சிறந்த திரைக்கதைக்கான ஆகாஷ்வானி வருடாந்திர விருது, பிரசார் பாரதி
- 2014: லாட்லி மீடியா விருது டிஜிட்டல் மற்றும் அச்சு, ஐக்கிய நாடுகளின் மக்கள் தொகை நிதியம், மும்பை
- 2015: இலக்கிய பங்களிப்புக்கான ராஜலட்சுமி விருது
- 2019: சமூக அர்ப்பணிப்பு இதழியல் பணிக்காக ஷீலா ஆசிரியர் விருது, நடுவண் இடைநிலைக் கல்வி வாரியம்
- 2023: குழந்தைகள் இலக்கியத்திற்கான கேரள பால சாகித்ய அகாதமி விருது.
# காங்போக்பி

**காங்போக்பி** (*Kangpokpi*), வடகிழக்கு இந்தியாவின் மணிப்பூர் மாநிலத்தில் உள்ள காங்போக்பி மாவட்டத்தின் நிர்வாகத் தலைமையிடமும், பேரூராட்சியும் ஆகும். இது மாநிலத் தலைநகரான இம்பாலுக்கு வடக்கே 43.6 கிலோமீட்டர் தொலைவில் உள்ளது. இது கடல் மட்டத்திலிருந்து 100 மீட்டர் உயரத்தில் உள்ளது.
# காங்போக்பி

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 1,437 குடியிருப்புகள் கொண்ட காங்போக்பி நகரத்தின் மக்கள் தொகை 7,476 ஆகும். அதில் 3,720 ஆண்கள் மற்றும் 3,756 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% வீதம் உள்ளனர். பாலின விகிதம் 1000 ஆண்களுக்கு 1,010 பெண்கள் வீதம் உள்ளனர். சராசரி எழுத்தறிவு 85.1% ஆக உள்ளது. இதன் மக்கள் தொகையில் பட்டியல் பழங்குடிகள் 5,655 ஆக உள்ளனர். இந்நகரத்தில் தொல்குடி சமயத்தினர்0.19% , இந்து சமயத்தினர் 19.48%, இசுலாமியர் 0.2%, சமணர்கள் , பௌத்தர்கள் 0.39%, கிறித்தவர்கள் 79.6% மற்றும் பிற சமயத்தினர் 0.15% வீதம் உள்ளனர்.
# சங்கீதா ஸ்ரீனிவாசன்

**சங்கீதா ஸ்ரீனிவாசன்** (*Sangeetha Sreenivasan*) இந்தியாவின் கேரளாவைச் சேர்ந்த புதின எழுத்தாளரும், குழந்தைகள் எழுத்தாளரும், மொழிபெயர்ப்பாளரும் மற்றும் ஆசிரியரும் ஆவார். இவர் மலையாளம் மற்றும் ஆங்கிலத்தில் எழுதுகிறார். மேலும் இரு மொழிகளிலும் மொழிபெயர்க்கிறார். 2020 ஆம் ஆண்டில், இத்தாலிய எழுத்தாளர் *எலினா ஃபெராண்டே* எழுதிய 'தி டேஸ் ஆஃப் அபாண்டன்மென்ட்' என்ற புதினத்தின் மலையாள மொழிபெயர்ப்பான *உபெக்ஷிக்கப்பெட்டா தினங்களுக்காக* மொழிபெயர்ப்புக்கான கேரள சாகித்ய அகாதமி விருதைப் பெற்றது. இவர் மலையாள எழுத்தாளர் சாரா ஜோசப்பின் மகள் ஆவார்.
# சங்கீதா ஸ்ரீனிவாசன்

## இளமை வாழ்க்கை

சங்கீதா ஜூலை 19,1975 அன்று கேரளாவின் திருச்சூர் மாவட்டத்திலுள்ள மூலாங்குன்னத்காவுவில் எழுத்தாளர் சாரா ஜோசப் மற்றும் பொது ஆர்வலர் கோட்டக்கல் ஜோசப் ஆகியோருக்கு பிறந்தார். புதினம், குழந்தைகள் இலக்கியம், மொழிபெயர்ப்பு போன்ற பல்வேறு துறைகளில் அறியப்பட்ட இவர் ஒரு கித்தார் கலைஞர் மற்றும் ஆசிரியரும் ஆவார். திருச்சூர் கேரள வர்மா கல்லூரியில் ஆங்கில இலக்கியத்தில் முதுகலைப் பட்டம் பெற்ற சங்கீதா கேரள அரசு மேல்நிலைத் துறையில் ஆசிரியராகப் பணியாற்றுகிறார்.
# சங்கீதா ஸ்ரீனிவாசன்

## இளமை வாழ்க்கை

### சொந்த வாழ்க்கை

சங்கீதா கட்டடக் கலைஞர் பி. கே. ஸ்ரீனிவாசன் என்பவரை மணந்தார். இவர்களுக்கு மேதா ஸ்ரீனிவாசன் என்ற ஒரு மகள் உள்ளார்.
# சங்கீதா ஸ்ரீனிவாசன்

## இலக்கிய வாழ்க்கை

சங்கீதா முதலில் ஆங்கிலத்தில் எழுதத் தொடங்கினார். 2004 ஆம் ஆண்டில், இவரது கதை ஒன்று *இன்டியன் லிட்ரேட்சர்* என்ற இலக்கிய இதழில் வெளியிடப்பட்டது. தனது எழுத்திலும் வாழ்க்கையிலும் தனது தாயின் செல்வாக்கு மகத்தானது என்று கூறுகிறார்.  
கவிஞர் மேத்தில் ராதாகிருஷ்ணன் தனது *மேத்தில் கவிதகள்* என்ற புத்தகத்தை சங்கீதாவுக்கு அர்ப்பணித்து, “*பெங்குயின் ஹூ லாஸ்ட் தி மார்ச்* என்ற புத்தகத்தை எழுதிய எனது சிறந்த நண்பருக்கு” என அறிமுகத்தில் எழுதியுள்ளார்.
# சங்கீதா ஸ்ரீனிவாசன்

## இலக்கிய வாழ்க்கை

### ஆசிட்

*ஆசிட்* என்ற நூல் சங்கீதாவின் மிகவும் விமர்சன ரீதியாக பாராட்டப்பட்ட புதினமாகும். இது முதலில் மலையாளத்தில் எழுதப்பட்டு பின்னர் ஆங்கிலத்தில் மொழிபெயர்க்கப்பட்டது.  
ஹிந்துஸ்தான் டைம்ஸைச் சேர்ந்த சோனாலி மஜூம்தார், ஆசிட், ஓர் புயல் மற்றும் கொந்தளிப்பான பயணம், இது மாயத்தோற்றம், குழப்பம், மற்றும் அசைக்க முடியாத ஒரு மனச்சோர்வு நிறைந்தது என எழுதினார். எழுத்தாளர் கே. ஆர். மீரா தி இந்துவில் எழுதிய ஒரு மதிப்பாய்வில், இரண்டு பெண்களுக்கு இடையிலான ஒரே பாலின உறவை ஆழமாக கையாளும் முதல் புத்தகம் இது என்று எழுதினார். தி டெலிகிராப் இந்தியாவின் எஸ். டி. சௌத்ரி, ஒவ்வொரு கதாபாத்திரத்திற்கும் தனித்துவமான தனிமையின் சொந்தக்காரராக, நாவல் கதாபாத்திரங்கள் கடந்து செல்லும் வாழ்க்கையின் சிக்கல்களை மறுக்கவில்லை. என்று கூறினார். கதாபாத்திரங்களின் வெறுமையை விவரிக்கப் பயன்படுத்தப்படும் பிம்பம் வலுவானது என்றும் அவர் எழுதினார்.
- *ஆசிட்* புதினத்திற்காக தோப்பில் ரவி விருது 2017
- 2015 மலையாளத்தூர் விருது (*அபரகந்தி*)
- நூரானாட் ஹனீப் நாவல் விருது
# காம்ஜோங்

**காம்ஜோங்** (*Kamjong*), வடகிழக்கு இந்தியாவின் மணிப்பூர் மாநிலத்தில் உள்ள காம்ஜோங் மாவட்டத்தின் நிர்வாகத் தலைமையிடமும், கிராம ஊராட்சியும் ஆகும். இது மாநிலத் தலைநகரான இம்பாலுக்கு வடகிழக்கே 116.6 கிலோமீட்டர் தொலைவில், இந்திய-மியான்மர் எல்லையில் அமைந்துள்ளது.
# காம்ஜோங்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 121 குடியிருப்புகள் கொண்ட காம்ஜோங் கிராம ஊராட்சியின் மக்கள் தொகை 729 ஆகும். இங்கு கிறிஸ்தவ பட்டியல் பழங்குடிகளான தாங்குல் நாகா மக்களும், தாடௌ பழங்குடி மக்களும் பெரும்பான்மையாக வாழ்கின்றனர்.
# இக்லூ விளைவு

**இக்லூ விளைவு** (Igloo effect) என்பது இக்லூக்கள் எனப்படும் பனிக் கட்டிக் குடில்களும் இவற்றை ஒத்த கட்டமைப்புகளும் பனியால் ஆனவையென்றாலும் குளிர்ச்சியான சூழலில் அமைந்திருந்தாலும், உள்ளே சூடாக இருக்க அனுமதிக்கும் நிகழ்வைக் குறிக்கிறது. இந்த விளைவு முதன்மையாக இரண்டு காரணிகளால் ஏற்படுகிறது: காப்பு மற்றும் உடல் வெப்பம்.  
பனிக் கட்டித் தொகுதிகளால் கட்டப்பட்ட ஓர் இக்லூ அதன் உட்புறத்தை அதன் வெளிப்புறத்திலிருந்து வெப்பத்தால் காக்கும். பனியின் வெப்பநிலை நீரின் உறைநிலை 0 °செல்சியசு (32 °பாரங்கீட்டு) வெப்பநிலைக்கும் குறைவாக இருந்தாலும், பனி படிகங்களுக்கு இடையில் காற்றுப் பைகள் சிக்கிக் கொண்டிருப்பதால், அது சிறந்த வெப்ப காப்பு பண்புகளைக் கொண்டுள்ளது என்பது அறியப்படுகிறது. நன்கு கட்டமைக்கப்பட்ட இக்லூ, உடல் வெப்பத்தால் மட்டுமே உட்புறமாக சூடேற்றப்பட்டால் சராசரியாக 16 °செல்சியசு (61 °பாரங்கீட்டு) வெப்பநிலையை பனிக் கட்டிக் குடிலுக்குள் வைத்திருக்க முடியும். இருப்பினும், தொகுதிகள் மிகவும் தடிமனாக இருந்தால், அவை அதிகப்படியான வெப்பத்தை ஏற்படுத்தி பனி வீடு உருகும் அபாயத்தை ஏற்படுத்தும். பனியின் தன்மை, இக்லூ அளவு, அமைப்பு மற்றும் ஏற்பாடு உள்ளிட்ட பல காரணிகள் இக்லூக்களின் வெப்பப் பண்புகளை பாதிக்கின்றன. உதாரணமாக, ஓர் உயரமான குவிமாடம் கொண்ட இக்லூ, குறைந்த குவிமாடம் கொண்ட இக்லூவை விட அதிக பணிமனை வெப்பநிலையைக் கொண்டுள்ளது. மேலும், அதே வெப்பநிலை அளவை அடைய சிறிய இக்லூக்களுக்கு பெரியவற்றை விட குறைவான வெப்பம் தேவைப்படுகிறது.
# இக்லூ விளைவு

## உதாரணம்

2012 ஆம் ஆண்டில், ஒரு சுவீடிய நபர் தனது காரில் இரண்டு மாதங்களாக சிக்கிக்கொண்டார், பனியால் −30 °செல்சியசு (−22 °பாரங்கீட்டு) வெப்பநிலையில் வானிலையிலிருந்து தனிமைப்படுத்தப்பட்டார். அவரது வாகனத்தைச் சுற்றி ஒரு இக்லூ உருவாகியது. அவர் முழுமையாக குணமடைந்தார்.
# பொரோம்பட்

**பொரோம்பட்** (*Porompat*), வடகிழக்கு இந்தியாவின் மணிப்பூர் மாநிலத்தில் உள்ள கிழக்கு இம்பால் மாவட்டத்தின் நிர்வாகத் தலைமையிடம் ஆகும்.இது மாநிலத் தலைநகரான இம்பால் நகரத்திற்கு 4.1 கிலோமீட்டர் தொலைவில் உள்ளது.
# பொரோம்பட்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகைக் கணக்கெடுப்பின்படி 1,232 குடியிருப்புகள் கொண்ட பொரோம்பட் பேரூராட்சியின் மக்கள் தொகை 6,191 ஆகும். அதில் 2,975ஆண்கள் மற்றும் 3,216 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.39% வீதம் உள்ளனர். பாலின விகிதம் 1000 ஆண்களுக்கு 1081 பெண்கள் வீதம் உள்ளனர். சராசரி எழுத்தறிவு 88.81% ஆக உள்ளது. இந்நகரத்தில் தொல்குடி சமயத்தினர் 12.26%, இந்து சமயத்தினர் 67.40%, இசுலாமியர் 19.74%, கிறித்தவர்கள் 0.52% மற்றும் பிற சமயத்தினர் 0.08% வீதம் உள்ளனர்.
# தேசிய நெடுஞ்சாலை 527அ (இந்தியா)

**தேசிய நெடுஞ்சாலை 527அ** (*National Highway 527A*) பொதுவாக தே. நெ. 527அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 527அ இந்தியாவின் பீகார் மாநிலத்தின் வழியாக செல்கிறது.
# தேசிய நெடுஞ்சாலை 527அ (இந்தியா)

## வழித்தடம்

தேசிய நெடுஞ்சாலை 527அ பீகார் மாநிலத்தில் உள்ள பொக்ரௌனி சௌக், மதுபனி, ராம்பட்டி, ஜான்ஜர்பூர், சமீ சௌக், அவாம், லாஃபா, ராகுவா-சங்க்ராம், பேஜா, பகௌர் மற்றும் பார்சர்மா ஆகிய நகரங்களை இணைக்கிறது.
# தேசிய நெடுஞ்சாலை 527அ (இந்தியா)

## நெடுஞ்சாலையை ஒட்டியுள்ள சுற்றுலாத் தலங்கள்

:* பிடேசுவர் சதான்
:* பரசுமணிநாத் கோவில்
:* இலட்சுமிநாத் கோசைன் தலம்
# தேசிய நெடுஞ்சாலை 527அ (இந்தியா)

## சந்திப்புகள்

: பொக்ரௌனி அருகே முனையம்
: ஜான்ஜர்பூருக்கு அருகில்
: பார்சர்மா அருகே முனையம்
# ஜோவாய்

**ஜோவாய்** (*Jowai*), வடகிழக்கு இந்தியாவின் மேகாலயா மாநிலத்தில் உள்ள மேற்கு ஜைந்தியா மலை மாவட்டத்தின் நிர்வாகத் தலைமையிடமும், நகராட்சியும் ஆகும்.இந்நகரத்தின் பெரும்பான்மை பழங்குடிகள் காசி மொழி மற்றும் பினார் மொழிகளைப் பேசுகின்றனர். இது கடல் மட்டத்திலிருந்து 1365 மீட்டர் உயரத்தில் உள்ளது. இது மாநிலத் தலைநகரான சில்லாங்கிற்கு தென்கிழக்கில் 62 கிலோமீட்டர் தொலைவில் உள்ளது.
# ஜோவாய்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 4,942 குடியிருப்புகள் கொண்ட ஜோவாய் நகராட்சியின் மக்கள் தொகை 28,430 ஆகும். அதில் 13,675 ஆண்கள் மற்றும் 14,755 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% வீதம் உள்ளனர். பாலின விகிதம் 1000 ஆண்களுக்கு 1,079 பெண்கள் வீதம் உள்ளனர். சராசரி எழுத்தறிவு 91.1% ஆக உள்ளது. இந்நகரத்தில் தொல்குடி சமயத்தினர் 30.16%, இந்து சமயத்தினர் 4.75%, இசுலாமியர் 0.98%, சமணர்கள் , பௌத்தர்கள் , கிறித்தவர்கள் 63.74%, சீக்கியர்கள் மற்றும் பிற சமயத்தினர் 0.37% வீதம் உள்ளனர்
# தேசிய நெடுஞ்சாலை 527ஆ (இந்தியா)

**தேசிய நெடுஞ்சாலை 527ஆ** (*National Highway 527B*) என்பது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 527ஆ இந்தியா-நேபாள இணைப்பில் முக்கியமான நெடுஞ்சாலையாகும். தர்பங்கா அருகே தேசிய நெடுஞ்சாலை 27-ன் சந்திப்பிலிருந்து தொடங்கும் இந்த நெடுஞ்சாலை அவுன்சியை இணைக்கிறது. இது தேசிய நெடுஞ்சாலை 227-உடன் பீகாரின் ஜெயாநகர் சந்திப்பில் முடிவடைகிறது.
# தேசிய நெடுஞ்சாலை 527இ (இந்தியா)

**தேசிய நெடுஞ்சாலை 527இ** (*National Highway 527C (India)*) பொதுவாக **தே. நெ. 527இ** எனக் குறிப்பிடப்படுகிறது. இது இந்தியாவின் ஒரு தேசிய நெடுஞ்சாலை ஆகும். தேசிய நெடுஞ்சாலை 527இ இந்தியாவின் பீகார் மாநிலத்தின் வழியாக செல்கிறது.
# தேசிய நெடுஞ்சாலை 527இ (இந்தியா)

## வழித்தடம்

மஜௌலி, கத்ரா, ஜஜுவார், புப்ரி, சாரவுட்.
# தேசிய நெடுஞ்சாலை 527இ (இந்தியா)

## சந்திப்புகள்

: மஜாவுலி அருகே முனையம்
: சரவுட் அருகே முனையம்
# தாய்லாந்து குதிரைலாட வௌவால்

**தாய்லாந்து குதிரைலாட வௌவால்** (*Thai horseshoe bat)* (சில நேரங்களில் தாய் இலை-மூக்கு வௌவால் என்று அழைக்கப்படும்) என்பது *ரைனோலோபிடே* குடும்பத்தைச் சேர்ந்த ஒரு வௌவால் சிற்றினம் ஆகும். இது பெரிய காதுகள் கொண்ட குதிரைலாட வௌவால்களின் துணையினமாகப் பட்டியலிடப்பட்டுள்ளது. ஆனால் இது லாவோசில் கண்டெடுக்கப்பட்ட இரண்டு சிற்றினங்களின் விளைவாக இருக்கலாம். இது சீனா, லாவோஸ், தாய்லாந்து, வியட்நாம் ஆகிய நாடுகளை தாயகமாகக் கொண்டது.  
இந்த சிற்றினம் பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டது. தாய்லாந்து குதிரைலாட வௌவால்களைப் பற்றி மிகுதியான எண்ணிக்கை, மக்கள்தொகை, மக்கள்தொகையின் போக்கு, அச்சுறுத்தல்கள், இயற்கை வரலாறு அல்லது பாதுகாக்கப்பட்ட பகுதிகளில் இருப்பது உட்பட அதிகம் அறியப்படவில்லை. தாய்லாந்து குதிரைலாட வௌவால்கள் இதன் பேரினத்தில் உள்ள பிற சிற்றினங்களைப் போலவே பசுமையான காடுகளில் உள்ள சுண்ணாம்புக்கல் குகைகளுடன் தொடர்புடையவை என்று கருதப்படுகிறது.
# பாக்மாரா

**பாக்மாரா** (*Baghmara*), வடகிழக்கு இந்தியாவின் மேகாலயா மாநிலத்தில் உள்ள தெற்கு காரோ மலை மாவட்டத்தின் நிர்வாகத் தலைமையிடமும், நகராட்சியும் ஆகும். இந்தியா-வங்காளதேசம் எல்லையில் பாயும் சோமேசுவரி ஆற்றின் கரையில் அமைந்த இந்நகரம், மாநிலத் தலைநகரான சில்லாங்கிற்கு தென்மேற்கில் 256 கிலோமீட்டர் தொலைவில் உள்ளது. புகழ்பெற்ற சுற்றுலாத்தலங்களான சுஜு குகைஇந்நகரத்திலிருந்து 45 கிலோமீட்டர் தொலைவிலும்; பால்பாக்ராம் தேசியப் பூங்கா 66 கிலோமீட்டர் தொலைவிலும் உள்ள தில்சா மலையில் உள்ளது. இங்குள்ள மலைக்காடுகளில் ஊணுண்ணித் தாவரமான தாவரக் குடுவைகள் அதிகம் வளர்கிறது.
# பாக்மாரா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 2,351 குடியிருப்புகளும் கொண்ட பாக்மரா நகராட்சியின் மக்கள் தொகை 13,131 ஆகும். அதில் 6,700 ஆண்கள் மற்றும் 6,431 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 17% வீதம் உள்ளனர். பாலின விகிதம் 1000 ஆண்களுக்கு 960 பெண்கள் வீதம் உள்ளனர். சராசரி எழுத்தறிவு 89.8% ஆக உள்ளது. இதன் மக்கள் தொகையில் பட்டியல் பழங்குடிகள் 11,169 ஆக உள்ளனர். இந்நகரத்தில் தொல்குடி சமயத்தினர் , இந்து சமயத்தினர் 14.3%, இசுலாமியர் 1.13%, கிறித்தவர்கள் 84.36% மற்றும் பிற சமயத்தினர் 0.20 % வீதம் உள்ளனர்.
# துரா

**துரா** (*Tura*), வடகிழக்கு இந்தியாவின் மேகாலயா மாநிலத்தின் மேற்கில் உள்ள மேற்கு காரோ மலை மாவட்டத்தின் நிர்வாகத் தலைமையிடமும், நகராட்சியும் ஆகும். இது காரோ மலையின் அடிவாரத்தில் அமைந்துள்ளது. இது மாநிலத் தலைநகரான சில்லாங்கிற்கு தென்மேற்கே 302.7 கிலோமீட்டர் தொலைவிலும்; அசாம் மாநிலத்தின் குவகாத்திற்கு தென்மேற்கே 215.4 கிலோமீட்டர் தொலைவிலும் உள்ளது. துரா நகரம் காரோ மொழி பேசும் காரோ மக்களின் பண்பாட்டு நகரம் ஆகும். இந்நகரம் 4 கல்லூரிகள் கொண்டது. இது கடல்மட்டத்திலிருந்து 349 முதல் 1181 மீட்டர் வரை உயரம் கொண்டது.
# துரா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 11 வார்டுகளும், 13,743 குடியிருப்புகள் கொண்ட துரா நகரத்தின் மக்கள் தொகை 74,858 ஆகும். அதில் 37,236 ஆண்கள் மற்றும் 37,622 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% வீதம் உள்ளனர். பாலின விகிதம் 1000 ஆண்களுக்கு பெண்கள்1,010 வீதம் உள்ளனர். சராசரி எழுத்தறிவு 91.3% ஆக உள்ளது. இதன் மக்கள் தொகையில் பட்டியல் பழங்குடிகள் 53,724 ஆக உள்ளனர். இந்து சமயத்தினர் 25.47, இசுலாமியர் 1.18%, கிறித்தவர்கள் 72.71% மற்றும் பிற சமயத்தினர் 0.36% வீதம் உள்ளனர்.
# துரா

## குறிப்பிடத்தக்கவர்கள்

- பி. ஏ. சங்மா - மேகாலயா முதலமைச்சர்
- கான்ராட் சங்மா -மேகாலயா முதலமைச்சர்
# கங்காராம்பூர் சட்டமன்றத் தொகுதி

**கங்காராம்பூர் சட்டமன்றத் தொகுதி** (Gangarampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இது பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# கங்காராம்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அகமது மொசுலேகுதீன் | rowspan =2 | இந்திய தேசிய காங்கிரசு |
| 1972 |  |  |  |
| 1977 | அகிந்திரா சர்க்கார் | இந்தியப் பொதுவுடமைக் கட்சி (மார்க்சிஸ்ட்) |  |
| 1982 | அகமது மொசுலேகுதீன் | இந்திய காங்கிரசு (சோசலிஸ்ட்) |  |
| 1987 | மின்தி கோசு | rowspan=5 | இந்தியப் பொதுவுடமைக் கட்சி (மார்க்சிஸ்ட்) |
| 1991 |  |  |  |
| 1996 |  |  |  |
| 2001 | நாராயண் பிசுவாசு |  |  |
| 2006 |  |  |  |
| 2011 | சத்யேந்திர நாத் ராய் | அகில இந்திய திரிணாமுல் காங்கிரசு |  |
| 2016 | கௌதம் தாசு | இந்திய தேசிய காங்கிரசு |  |
| 2021 | சத்யேந்திர நாத் ராய் | பாரதிய ஜனதா கட்சி | } |
# கிலிரியாத்

**கிலிரியாத்** (*Khliehriat*), வடகிழக்கு இந்தியாவின் மேகாலயா மாநிலத்தில் உள்ள iகிழக்கு ஜைந்தியா மலை மாவட்டத்தின் நிர்வாகத் தலைமையிடமும், கிராம ஊராட்சியும் ஆகும். இது மாநிலத் தலைநகரான சில்லாங்கிற்கு தென்கிழக்கில் 86.3 கிலோமீட்டர் தொலைவில் உள்ளது.
# கிலிரியாத்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 60 குடியிருப்புகள் கொண்ட கிலிரியாத் கிராம ஊராட்சியின் மக்கள் தொகை 327 ஆகும். இதன் மக்கள் தொகையில் 6 வயதிற்குட்பட்ட குழந்தைகள் 33.03% வீதம் உள்ளனர். சராசரி எழுத்தறிவு 19.63% ஆக உள்ளது. இக்கிராமத்தினர் அனைவரும் பட்டியல் பழங்குடிகள் ஆவார்.
# மாகிர்வாத்

**மாகிர்வாத்** (*Mawkyrwat*), வடகிழக்கு இந்தியாவின் மேகாலயா மாநிலத்தில் உள்ள தென்மேற்கு காசி மலை மாவட்டத்தின் நிர்வாகத் தலைமையிடமும், கிராம ஊராட்சியும் ஆகும். இது மாநிலத் தலைநகரான சில்லாங்கிற்கு தென்மேற்கே 74.4 கிலோமீட்டர் தொலைவில் உள்ளது.
# மாகிர்வாத்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 261 குடியிருப்புகள் கொண்ட மாகிர்வாத் கிராம ஊராட்சியின் மக்கள் தொகை 1666 ஆகும். அதில் 804 ஆண்கள் மற்றும் 862 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15.25% வீதம் உள்ளனர். பாலின விகிதம் 1000 ஆண்களுக்கு 1072 பெண்கள் வீதம் உள்ளனர். சராசரி எழுத்தறிவு 94.62% ஆக உள்ளது. இதன் மக்கள் தொகையில் அனைவரும் பட்டியல் பழங்குடிகள் ஆவார்.
# அம்பாதி

**அம்பாதி** (*Ampati*), வடகிழக்கு இந்தியாவின் மேகாலயா மாநிலத்தில் மேற்கில் உள்ள தென்மேற்கு காரோ மலை மாவட்டத்தின் நிர்வாகத் தலைமையிடமும், கிராம ஊராட்சியும் ஆகும். இது மாநிலத் தலைநகரான சில்லாங்கிற்கு கிழக்கே 351.8 கிலோமீட்டர் தொலைவில் உள்ளது.
இக்கிராமத்தில் காரோ மக்கள் மற்றும் ஹஜோங் மக்கள் பெரும்பான்மையாக வாழ்கின்றனர்.
# அம்பாதி

## புகழ் பெற்றவர்கள்

- முகுல் சங்மா - மேகாலயா முதலமைச்சர்
# அரிராம்பூர் சட்டமன்றத் தொகுதி

**அரிராம்பூர் சட்டமன்றத் தொகுதி** (Harirampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. அரிராம்பூர், பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# அரிராம்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | பிப்லா மித்ரா | அகில இந்திய திரிணாமுல் காங்கிரசு |  |
| 2016 | ரபிகுல் இசுலாம் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2021 | பிப்லா மித்ரா | அகில இந்திய திரிணாமுல் காங்கிரசு | } |
# ஆபிப்பூர் சட்டமன்றத் தொகுதி

**ஆபிப்பூர் சட்டமன்றத் தொகுதி** (Habibpur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மால்டா மாவட்டத்தில் அமைந்துள்ளது. ஆபிப்பூர், வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியலிடப்பட்ட பழங்குடியினருக்காக ஒதுக்கப்பட்டுள்ளது.
# ஆபிப்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சர்க்கார் முர்மு | இந்திய தேசிய காங்கிரசு |  |
| 1972 | ரவீந்திரநாத் முர்மு | இந்தியப் பொதுவுடைமைக் கட்சி |  |
| 1977 | சர்க்கார் முர்மு | rowspan =9 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 |  |  |  |
| 1996 | சது கேம்ப்ராம் |  |  |
| 2001 |  |  |  |
| 2006 | ககன் முர்மு |  |  |
| 2011 |  |  |  |
| 2016 |  |  |  |
| 2021 | சோயல் முர்மு | பாரதிய ஜனதா கட்சி | } |
# பெடோம் குதிரைலாட வௌவால்

**பெடோம் குதிரைலாட வௌவால்** (*Lesser woolly horseshoe bat*) என்பது சிறிய குதிரைலாட வௌவால் (*Rhinolophus beddomei*) என்றும் அழைக்கப்படுகிறது. இது *ரைனோலோபிடே* குடும்பத்தைச் சேர்ந்த ஒரு வௌவால் சிற்றினம் ஆகும். இது இந்தியா, இலங்கையில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள், குகைகள், நகர்ப்புறங்கள் ஆகும்.
# பெடோம் குதிரைலாட வௌவால்

## வகைப்பாட்டியல்

பெடோம் குதிரைலாட வெளவாலைனை 1905-ஆம் ஆண்டில் டென்மார்க் பாலூட்டி நிபுணரான குனுட் ஆண்டர்சன் என்பவரால் ஒரு புதிய சிற்றினம் என்று விவரிக்கப்பட்டது. "*பெடோம்*" என்ற சிற்றினத்தின் பெயரானது, ரிச்சர்ட் என்றி பெடோம் என்ற பிரித்தானிய அதிகாரியும் இயற்கை ஆர்வலரும் நினைவாக இடப்பட்டப் பெயராகும். இவர் தனது தொழில் வாழ்க்கையின் பெரும்பகுதியை இந்தியாவில் கழித்தார். இந்த சிற்றினத்தின் மாதிரி சேகரிப்பாளராக பெடோம் இருந்தார். இந்த முழுமையான வடிவம் இந்தியாவின் வயநாடு மாவட்டத்தில் சேகரிக்கப்பட்டது.
# பெடோம் குதிரைலாட வௌவால்

## விளக்கம்

பெடோம் குதிரைலாட வௌவாலின் தலை முதல் உடல் நீளம் 7 சென்டிமீட்டர்கள் (2.8 இன்ச்), முன்கை 6 சென்டிமீட்டர் (2.4 இன்ச்) நீளம் ஆகும். இறக்கைகள் 33 சென்டிமீடர் (13 இன்ச்) நீளமுடையது. பெண் வௌவால் ஆண் வௌவால்களை விடப் பெரியவை. உடல் உரோமம் கடினமான, கம்பளி போன்று காணப்படும். உடல் முற்றிலும் அடர் சாம்பல் பழுப்பு, மேல் பக்கம் நரையுடன் காணப்படும். இறக்கைச் சவ்வு கரும்பழுப்பு நிறத்திலிருக்கும். காதுகள் நன்கு தெரியக்கூடியன.